CELEX: 62015CN0177
Language: sk
Date: 2015-04-21 00:00:00
Title: Vec C-177/15: Návrh na začatie prejudiciálneho konania, ktorý podal Bundesgerichtshof (Nemecko) 21. apríla 2015 – Nelsons GmbH/Ayonnax Nutripharm GmbH, Bachblütentreff Ltd

29.6.2015   
            
            
               SK
            
            
               Úradný vestník Európskej únie
            
            
               C 213/18
            
         Návrh na začatie prejudiciálneho konania, ktorý podal Bundesgerichtshof (Nemecko) 21. apríla 2015 – Nelsons GmbH/Ayonnax Nutripharm GmbH, Bachblütentreff Ltd
   (Vec C-177/15)
   (2015/C 213/28)
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Bundesgerichtshof
   
      Účastníci konania pred vnútroštátnym súdom
   
   
      Navrhovateľka v konaní o opravnom prostriedku „Revision“: Nelsons GmbH
   
      Odporkyne v konaní o opravnom prostriedku „Revision“: Ayonnax Nutripharm GmbH, Bachblütentreff Ltd
   
      Prejudiciálne otázky
   
   
               1.
            
            
               Sú tekutiny označené ako liehoviny s obsahom alkoholu 27 % objemu, predávané v lekárňach vo fľaštičkách s pipetou s obsahom 10 alebo 20 ml a v spreji, nápojmi s obsahom alkoholu viac ako 1,2 % objemu v zmysle článku 4 ods. 3 nariadenia (ES) č. 1924/2006 (1), ak podľa pokynov pre dávkovanie uvedených na ich balení
               
                           a)
                        
                        
                           sa do pohára s vodou majú pridať štyri kvapky tekutiny a vypiť v priebehu dňa alebo v prípade potreby užiť štyri kvapky nezriedené,
                        
                     
                           b)
                        
                        
                           sa aplikujú dve vstreknutia tekutiny predávanej v spreji na jazyk?
                        
                     
         
               2.
            
            
               Ak je odpoveď na prvú otázku písm. a) a b) záporná:
               Musia aj v prípade odkazu na všeobecný a nešpecifický prínos v zmysle článku 10 ods. 3 nariadenia (ES) č. 1924/2006 existovať dôkazy v zmysle článku 5 ods. 1 písm. a) a článku 6 ods. 1 tohto nariadenia?
            
         
               3.
            
            
               Platí ustanovenie článku 28 ods. 2 prvej polovice vety nariadenia (ES) č. 1924/2006, ak dotknutý výrobok bol pod svojou obchodnou značkou uvedený na trh pred 1. januárom 2005 nie ako potravina, ale ako liek?
            
         
      (1)  Nariadenie Európskeho parlamentu a Rady (ES) č. 1924/2006 z 20. decembra 2006 o výživových a zdravotných tvrdeniach o potravinách (Ú. v. EÚ L 404, 30.12.2006, s. 9), v znení naposledy zmenenom a doplnenom nariadením Komisie (EÚ) č. 1047/2012 z 8. novembra 2012 (Ú. v. EÚ L 310, 9.11.2012, s. 36).